Povestea escrocului rus medaliat de Putin care a fraudat bursa din SUA cu zeci de milioane de dolari și legătura cu hackerii Fancy Bear
În schimbul de prizonieri de vara trecută dintre SUA și Rusia, președintele rus Vladimir Putin a adus înapoi un asasin, mai mulți spioni și un aliat de preț despre care nu s-a vorbit prea mult în presă: omul din spatele unuia dintre cele mai mari cazuri de abuz de piață cu informații privilegiate, care era, totodată, și una dintre schemele prin care Kremlinul a continuat să își umple visteria în ciuda blocadei economice globale impuse de Occident, potrivit unei investigații Wired.